મહાપાલિકા દ્વારા ગત વર્ષે હિન્દુ ધર્મના સૌથી મોટા પર્વ દિવાળી નિમિતે કાર્નિવલનું આયોજન કરવામાં આવ્યું હતું જેમાં ૪૦ લાખ રૂપિયા જેવો તોતીંગ ખર્ચ થયો હોય આ વર્ષે દિવાળી કાર્નિવલ નહીં યોજવામાં આવે તેવી મ્યુનિસિપલ કમિશનર બંછાનિધી પાની દ્વારા થોડા સમય પહેલા સતાવાર જાહેરાત કરવામાં આવી હતી દરમિયાન આજે સ્ટેન્ડિંગ કમિટીના ચેરમેન ઉદયભાઈ કાનગડે જણાવ્યું હતું કે, લખલુંટ ખર્ચે દિવાળી કાર્નિવલ યોજવામાં નહીં આવે પરંતુ સાદગીભર્યો દિવાળી ઉત્સવ યોજાશે.